السلام عليكم ورحمة الله وبركاته اخوتي العراقيين المقيمين في امريكا والمتجنسين انا اخوكم من رواد هذا المنتدى منذ سنين من قدمت على SIV وطلعت السنة اللي فاتت ووصلت الى دالاس واحب اعرفكم بنفسي انا طبيب بالعراق اخصائي باحد الفروع ورجعت من امريكا بعد اربعين يوم شفت بيها الويل الظروف جدا تعيسة والمنظمة اللي استقبلتنا تكول ما اكو اشغال بس غسل صحون او تنظيف رجعت والكرين كارد مالتي ما وصلني بالبريد بسبب خطا بالعنوان راسلتهم وسويت مقابلة كالو راح ندزه من جديد خلال 30 يوم ومرت الثلاثين يوم ومادزوه الا ان بزعت ورجعت للعراق بمبلغ 10 ورقات تكت طيارة بالعراق صارت لي هواي مشاكل وهو تعرفون الظروف بالعراق فتندمت على رجعتي للعراق وراسلت السفارة ودفعت 600 $ وانطوني ما يشبه الفيزا بعد المقابلة وحجزت مرة ثانية ورجعت على نفس المعاناة مرة ثانية حيث خسرت خلال 10 ايام 2600 دولار لان كعدت بفندق لما اجرت وهسة ظليت ماعندي ولا فلس ودادور على شغل وما الكي حتى معاملة تبديل الكرين كارد تكلف 450 دولار وما عندي اخواني ساعدوني بأراءكم وادري بيكم طيبين وما تقصرون